Борис Младенов-Young
Да вярвам ли на своите очи…

chitanka.info

Да вярвам ли на своите очи?!

Пред мене в огледалото отсреща

прегърбен, побелял старик стои —

баща ми ли съм призовал на среща?

И в спомена си чувам глас познат:

„Труди се, но не прекалявай, сине,

че гости сме на този земен свят —

животът много бързо ще премине!“

Тогаз не го разбирах… Но сега

на внуците си казвам да живеят,

че е животът миг от вечността —

без време като мен ще остареят.

А те с главите кимат и мълчат —

не могат явно да ме разберат.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.